b"\n_START_ARTICLE_\nEquaci\xc3\xb3 de van der Waals\n_START_SECTION_\nDeterminaci\xc3\xb3 d'a i b\n_START_PARAGRAPH_\nEn general, els gasos reals no segueixen l'equaci\xc3\xb3 d'estat dels gasos ideals o equaci\xc3\xb3 de Clapeyron-Mendel\xc3\xa9iev:_NEWLINE_ja que una representaci\xc3\xb3 de la pressi\xc3\xb3, , respecte del volum molar, , per a diferents temperatures,  d\xc3\xb3na una fam\xc3\xadlia de corbes, anomenades isotermes, que no s\xc3\xb3n hip\xc3\xa8rboles equil\xc3\xa0teres com tocaria si els gasos fossin ideals. Nogensmenys, a temperatures suficientment altes el gas t\xc3\xa9 un comportament ideal, ja que les isotermes s\xc3\xad que tenen la forma d'hip\xc3\xa8rboles equil\xc3\xa0teres com correspon a un gas ideal._NEWLINE_A la figura hom pot observar una isoterma caracter\xc3\xadstica, representada en vermell, amb un caracter\xc3\xadstic punt d'inflexi\xc3\xb3, , amb tangent horitzontal que compleix les condicions:_NEWLINE_Aquesta isoterma s'anomena isoterma cr\xc3\xadtica, la seva temperatura s'anomena temperatura cr\xc3\xadtica, i el punt  punt cr\xc3\xadtic, el qual ve determinat per la pressi\xc3\xb3 cr\xc3\xadtica i el volum molar cr\xc3\xadtic. \xc3\x89s una corba que divideix al gas en dues regions; per la part superior resten isotermes que es desvien poc de la idealitat o que s\xc3\xb3n ideals, en aquesta zona el gas no pot liquar-se per molt que s'augmenti la pressi\xc3\xb3; al llarg de la isoterma cr\xc3\xadtica es pot passar sense brusquedats de l'estat gas\xc3\xb3s al l\xc3\xadquid. A la zona inferior a la isoterma cr\xc3\xadtica hi ha diferents subzones: a l'esquerra dels punt  i  el sistema es troba en estat l\xc3\xadquid, i a la dreta dels punts  i  en estat vapor; al mig coexisteixen el l\xc3\xadquid i el vapor en equilibri. La difer\xc3\xa8ncia essencial entre un gas i un vapor \xc3\xa9s que el primer no es pot liquar augmentant la pressi\xc3\xb3 i un vapor s\xc3\xad._NEWLINE_Aplicant les condicions a l'equaci\xc3\xb3 de van der Waals al punt cr\xc3\xadtic  s'obt\xc3\xa9 que:_NEWLINE_Si hom resol el sistema d'equacions anterior resulta la relaci\xc3\xb3 de les constants amb el volum molar cr\xc3\xadtic i la pressi\xc3\xb3 cr\xc3\xadtica:_NEWLINE_Degut a la dificultat de mesurar el volum molar cr\xc3\xadtic de forma experimental, es poden posar els valors d'ambdues constants en funci\xc3\xb3 de la temperatura cr\xc3\xadtica, la pressi\xc3\xb3 cr\xc3\xadtica i la constant dels gasos, que es poden determinar experimentalment de forma m\xc3\xa9s senzilla i precisa:"